Φιλέτο κοτόπουλο με καστανό ρύζι και γάλα καρύδας
Φίνο, ελαφρύ και αρωματικό αυτό το πανεύκολο φαγητό. Το γάλα καρύδας δίνει την εξωτική νότα με το διακριτικό άρωμα και τη λεπτή του γεύση.
200 γρ. καστανό ρύζι, κατά προτίμηση του 10λεπτου, 400 γρ. φιλέτο από στήθος κοτόπουλου, κομμένο σε φέτες πάχους 2 εκ., 1 μέτριο ξερό κρεμμύδι, σε ψιλά καρέ, 1 μέτριο καρότο, σε λεπτές φέτες , το λευκό και τρυφερό πράσινο μέρος από 2 φρέσκα κρεμμυδάκια, σε λεπτές ροδέλες, 1 κουτ. σούπας φύλλα μαϊντανού, ψιλοκομμένα, 5-6 φυλλαράκια δυόσμου, 250 ml γάλα καρύδας, 200 ml λευκό ξηρό κρασί, 80 ml ελαιόλαδο, 1 κουτ. γλυκού τζίντζερ, σε σκόνη, 1/2 κουτ. γλυκού πάπρικα γλυκιά, αλάτι
Για να φτιάξουμε φιλέτο κοτόπουλο με καστανό ρύζι και γάλα καρύδας, αρχικά βράζουμε το ρύζι σύμφωνα με τις οδηγίες της συσκευασίας.Παράλληλα, σε μια φαρδιά κατσαρόλα ζεσταίνουμε το λάδι σε δυνατή φωτιά και σοτάρουμε το κοτόπουλο με το ξερό κρεμμύδι και το καρότο για περίπου 3-4 λεπτά, μέχρι να ροδίσουν. Πασπαλίζουμε με αλάτι, την πάπρικα και το τζίντζερ, ανακατεύουμε απαλά και ρίχνουμε το κρασί. Αφήνουμε 2-3 λεπτά να εξατμιστεί το αλκοόλ. Προσθέτουμε το βρασμένο ρύζι, το γάλα καρύδας, το φρέσκο κρεμμυδάκι και ανακατεύουμε για 1-2 λεπτά, να αναμειχθούν και να σκορπιστούν ομοιόμορφα τα υλικά. Αποσύρουμε από τη φωτιά. Ρίχνουμε, στο φιλέτο κοτόπουλο με καστανό ρύζι και γάλα καρύδας, τον μαϊντανό και τον δυόσμο και σερβίρουμε.
Κοτόπουλο,Κρασί,Ρύζι